AVSLÅTT - DISPENSASJON TIL MOTORFERDSEL I UTMARK – NF § 5B

Xxx kommune har avslått din dispensasjonssøknad. Avslaget er gitt fordi du ikke oppfyller vilkårene i bestemmelsen/ av hensyn til skader og ulemper (må spesifiseres hvilke)/ av hensyn til naturmangfoldet (må spesifiseres hvilke) / presedenshensyn (må spesifiseres hvilke, bør vise til kommunale saksbehandlingsrutiner).

**Sakens bakgrunn:**
Formål: Transport at funksjonshemmet med snøskuter
Kjørerute: Fra xx til xx / område xx

**Begrunnelse:**

Etter nasjonal forskrift § 5 første ledd bokstav b er det fire mulige avslagsalternativer:

1. **Vilkår** er ikke oppfylt: hvilket/hvilke vilkår og hvorfor.

*Eksempel: Avslaget er gitt fordi din diagnose er knyttet til alderdom. Etter nasjonal forskrift § 5 første ledd bokstav b og tilhørende rundskriv T-1996-1 kan ikke funksjonshemningen være knyttet til alderdom. Ut fra legeerklæring og opplysninger om diagnosen fremgår det at diagnosen din er tilknyttet alderdom. Alle vilkårene etter nasjonal forskrift § 5 må være oppfylt for at kommunen skal kunne gi dispensasjon. Der vilkårene ikke er oppfylt, kan ikke kommunen benytte skjønnsomhet og dispensasjonssøknaden må derfor avslås.*

En avslått dispensasjonssøknad fører ikke til skader og ulemper, en avslått dispensasjon berører heller ikke naturmangfoldet. Naturmangfoldlovens prinsipper er derfor ikke anvendt i denne sammenheng.

1. Av hensyn til eventuelle **skader og ulemper** ved dispensasjonen: Hvilket hensyn og hvorfor kommer dispensasjonen i konflikt med dette hensynet.

*Eksempel: Avslaget er gitt av hensyn til rein og reindrift. Rein befinner seg nå i en særlig sårbar periode og trenger ro til kalving. Det vises til at reinen nå befinner seg midt i kalvingen og at reinens mattilgang er begrenset.. På bakgrunn av forstyrrelsen motorferdselen kan føre til gis derfor ikke dispensasjoner i (angi hvilket område). Området er kalvingsområdet for reinbeitedistrikt xx. Reindrifta er satt i særstilling etter motorferdselsregelverket og kommunen plikter å ta hensyn til næringen. Kommunen har i dette tilfellet vurdert at skadene ved en innvilget dispensasjon potensielt kan være så store for reindrifta at den omsøkte dispensasjonen ikke kan innvilges.*
2. Av hensyn til **naturmangfoldet**: Hvilket hensyn og hvorfor kommer dispensasjonen i konflikt med dette hensynet.

*Eksempel: Avslaget er gitt fordi det er registrert fjellrevhi i omsøkt område. Fjellreven er særlig sårbar for forstyrrelser ved hiet og er en av Norges mest utrydningstruede pattedyrarter. Hilokasjon er hentet fra Naturbase sensitive artsdata, som oppdateres med sikre observasjoner fra ulike etater. Informasjonen fra Naturbase sensitive artsdata er unntatt offentlighet og kommunen kan derfor ikke oppgi eksakt hilokasjon for fjellreven jf. offentleglova § 24. Kommunen er etter naturmangfoldloven pålagt å vurdere hvordan dispensasjonene etter motorferdselregelverket påvirker naturmangfoldet. Dersom det er en mulighet for irreversible skader på naturmangfoldet, skal føre-var-prinsippet etter naturmangfoldloven § 11 legges til grunn og dispensasjonen avslås. Kommunen har vurdert at en innvilget dispensasjon i xxx (hvilket område) vil kunne forstyrre fjellreven og medfører fare for at yngleforsøk oppgis. Fjellreven er en prioritert art og etter forskrift om fjellrev § 3 er det forbudt å skade eller forstyrre arten. Fjellreven er særlig sårbar for forstyrrelser nå når bestanden er fåtallig og disse opptrer i spredte, isolerte områder. . Basert på vurderingene ovenfor avslås dispensasjonssøknaden.*Dispensasjonen er avslått med hjemmel i nasjonal forskrift for bruk av motorkjøretøyer i utmark og på islagte vassdrag § 6 og naturmangfoldloven § 8 jf. § 11

1. Avslag etter kommunens **frie skjønn**: Kommunen kan avslå selv om alle vilkår er oppfylt og det ikke foreligger mulige skader og ulemper eller konsekvenser for naturmangfoldet. Kommunen bør begrunne et slikt avslag i sine retningslinjer, for eksempel kan kommunen ha som retningslinjer som sier at ingen innvilges dispensasjon til transport av funksjonshemmede lengre enn 10 km fra løype eller vei. Dersom en har denne retningslinjen, må den praktiseres konsekvent: avslag basert på skjønn må ikke bære preg av *usaklig* *forskjellbehandling* eller være *vilkårlig*.

*Eksempel: Kommunen har vurdert at dispensasjon ikke skal gis. Kommunen har i retningslinjer bestemt at det ikke skal gis dispensasjoner til funksjonshemmede utover 10 kilometer fra løype eller vei. Kommunens retningslinjer er politisk vedtatt og praktiseres likt i hele kommunen, ingen får dispensasjon utover 10 kilometer. Plassen det søkes dispensasjon til ligger over 20 kilometer fra nærmeste snøskuterløype og søknaden innvilges derfor ikke. Vi har prøvd å kontakte deg i henvendelse av xx.xx.xx for å spørre om alternative destinasjoner du kunne tenkte deg å søke til. Du har ikke svart på vår henvendelse og søknaden er derfor behandlet ut fra de opplysningene vi har.*

Dispensasjonen er avslått med hjemmel i nasjonal forskrift for bruk av motorkjøretøyer i utmark og på islagte vassdrag § 5b.

**Klage:** Vedtaket kan påklages til Statsforvalteren etter reglene i forvaltningsloven. Klagen sendes via kommunen. Klagefristen er 3 uker fra den dag dette vedtak er mottatt. Nærmere opplysninger om klageadgang eller hjelp til å sette opp klagen kan fås ved henvendelse til kommunen.